ddrg/super_eurlex huggingface dataset:
Odločba Komisije

z dne 27. marca 1995

o spremembi Odločbe 93/195/EGS o pogojih v zvezi z zdravstvenim varstvom živali in izdajanju veterinarskih spričeval za ponovni vstop registriranih konjev za dirke, tekmovanja in kulturne prireditve po začasnem izvozu

(95/99/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali za premike in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 19(ii) Direktive,

ker je v skladu z Odločbo Komisije 93/195/EGS [2], kakor je bila nazadnje spremenjena z Odločbo 94/561/ES [3], ponovni uvoz registriranih konj za udeležbo na dirkah, tekmovanjih in kulturnih prireditvah, po začasnem izvozu, omejen na konje, ki so v tretji državi ostali manj kakor 30 dni;

ker je treba zaradi lažje udeležbe konj s poreklom iz Skupnosti na Olimpijskih igrah v Atlanti v Združenih državah Amerike leta 1996 in uvodnih prireditvah navedeno obdobje podaljšati na manj kakor 90 dni;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba 93/195/EGS se spremeni:

1. Naslednja alinea se doda členu 1:

"— so se udeležili Olimpijskih iger v Atlanti leta 1996 ali uvodnih prireditev, načrtovanih za avgusta 1995 v Atlanti, in izpolnjujejo zahteve, določene v veterinarskem spričevalu, v skladu z vzorcem iz Priloge III k tej odločbi."

2. Doda se naslednja priloga:

PRILOGA III

+++++ TIFF +++++

Člen 2

Ta odločba je naslovljena na države članice.

V Bruslju, 27. marca 1995

Za Komisijo

Franz Fischler

Član Komisije

[1] UL L 224, 18.8.1990, str. 42.

[2] UL L 86, 6.4.1993, str. 1.

[3] UL L 214, 19.8.1994, str. 17.

--------------------------------------------------
Sklep Sveta

z dne 18. decembra 1995

o sklenitvi Sporazuma med Evropsko skupnostjo in Republiko Peru o predhodnih sestavinah in kemijskih snoveh, ki se pogosto uporabljajo v nezakoniti proizvodnji mamil ali psihotropnih snovi

(95/570/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe v povezavi s prvim stavkom člena 228(2) in člena 228(4) Pogodbe,

ob upoštevanju priporočila Komisije,

ker je 25. septembra 1995 Svet pooblastil Komisijo, da v imenu Skupnosti s pogajanji uskladi sporazume o nadzoru nad predhodnimi sestavinami in kemijskimi snovmi z državami članicami Organizacije ameriških držav in prednostno z državami članicami Kartagenskega sporazuma; ker je Komisija na podlagi tega pooblastila 13. novembra 1995 zaključila pogajanja z Republiko Peru;

ker je primerno, da se odobri Sporazum med Evropsko skupnostjo in Republiko Peru o predhodnih sestavinah in kemijskih snoveh, ki se pogosto uporabljajo v nezakoniti proizvodnji mamil ali psihotropnih snovi;

ker je primerno, da Svet pooblasti Komisijo, ob posvetovanju s posebnim odborom, ki ga imenuje Svet, da v imenu Skupnosti odobri spremembe, če Sporazum predvideva, da jih sprejme Mešana skupina za spremljanje; ker mora biti takšno pooblastilo omejeno na spremembe prilog k Sporazumu, kolikor se nanašajo na snovi, ki jih že pokriva zakonodaja Skupnosti o predhodnih sestavinah in kemijskih snoveh,

SKLENIL:

Člen 1

Sporazum med Evropsko skupnostjo in Republiko Peru o predhodnih sestavinah in kemijskih snoveh, ki se pogosto uporabljajo v nezakoniti proizvodnji mamil ali psihotropnih snovi, se odobri v imenu Skupnosti.

Besedilo sporazuma je priloženo temu sklepu.

Člen 2

Predsednik Sveta je pooblaščen da imenuje osebo, pooblaščeno za podpis Sporazuma.

Člen 3

Predsednik Sveta v imenu Skupnosti deponira listino, predvideno v členu 12 Sporazuma [1].

Člen 4

1. Skupnost v Mešani skupini za spremljanje, predvideni v členu 9 Sporazuma, zastopa Komisija, ki ji pomagajo predstavniki držav članic.

2. Komisija je pooblaščena, da v imenu Skupnosti odobri spremembe prilog k Sporazumu, ki jih sprejme Mešana skupina za spremljanje v skladu s postopkom, določenim v členu 10 Sporazuma.

Komisiji pri opravljanju te naloge pomaga posebni odbor, ki ga imenuje Svet in je odgovoren za določitev skupnega stališča.

3. Pooblastilo iz odstavka 2 je omejeno na tiste snovi, ki jih že pokriva ustrezna zakonodaja Skupnosti o predhodnih sestavinah za prepovedane droge in kemijskih snoveh.

Člen 5

Ta sklep se objavi v Uradnem listu Evropskih skupnosti.

V Bruslju, 18. decembra 1995

Za Svet

Predsednik

J. Borrell Fontelles

[1] Dan začetka veljavnosti Sporazuma objavi generalni sekretariat Sveta v Uradnem listu Evropskih skupnosti.

--------------------------------------------------
Sklep Komisije

z dne 28. decembra 1995

o sklenitvi Izvedbenega sporazuma med Evropsko skupnostjo za atomsko energijo, ki jo zastopa Komisija Evropskih skupnosti, in podjetjem Atomic Energy of Canada Limited, imenovanim za izvršilnega zastopnika s strani Vlade Kanade, o sodelovanju Kanade pri prispevku Evropske skupnosti za atomsko energijo pri dejavnosti tehničnega projektiranja (EDA) Mednarodnega termonuklearnega poskusnega reaktorja (ITER), s strani Komisije v imenu Skupnosti

(95/356/Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo, in zlasti člena 101 (3) Pogodbe,

ker je bil dne 25. julija 1995 podpisan Memorandum o soglasju med Evropsko skupnostjo za atomsko energijo in Vlado Kanade na področju nadzorovane jedrske fuzije [1];

ker je bil dne 21. julija 1992 sklenjen Sporazum med Evropsko skupnostjo za atomsko energijo, Vlado Japonske, Vlado Ruske federacije in Vlado Združenih držav Amerike o sodelovanju pri dejavnostih tehničnega projektiranja Mednarodnega termonuklearnega poskusnega reaktorja (ITER) [2],

SKLENILA:

Člen 1

S tem je v imenu Skupnosti sklenjen Izvedbeni sporazum med Evropsko skupnostjo za atomsko energijo, ki jo zastopa Komisija Evropskih skupnosti, in podjetjem Atomic Energy of Canada Limited, imenovanim za izvršilnega zastopnika s strani Vlade Kanade, o sodelovanju Kanade pri prispevku Evropske skupnosti za atomsko energijo pri dejavnosti tehničnega projektiranja (EDA) Mednarodnega termonuklearnega poskusnega reaktorja (ITER).

Besedilo Izvedbenega sporazuma je priloženo temu sklepu.

Člen 2

Član Komisije, pristojen za znanost, raziskave in razvoj, ali njegov imenovani zastopnik, je pooblaščen, da za Evropsko skupnost za atomsko energijo, pravno zavezujoče podpiše izvedbeni sporazum.

V Bruslju, 28. junija 1995

Za Komisijo

Jacques Santer

Predsednik

[1] UL L 211, 6.9.1995, str. 31.

[2] UL L 244, 6.8.1992, str. 13.

--------------------------------------------------
Odločba Komisije

z dne 25. maja 1994

o določitvi podrobnih pravil za izvajanje člena 9(1) Direktive Sveta 90/425/EGS o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi

(94/339/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti

ob upoštevanju direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 92/118/EGS [2], in zlasti člena 9(4) Direktive,

ker je Komisija v skladu z Odločbo 94/338/EGS [3] sprejela podrobna pravila, ki urejajo odvzem vzorcev živali pri trgovanju znotraj Skupnosti s strani pristojnih organov na namembnem kraju;

ker izsledki pregledov, ki so izvedeni na živalih na namembnem kraju, vodijo k izvajanju ukrepov iz. člena 8(1) Direktive 90/425/EGS, je treba določiti postopke, ki jih morajo pristojni organi izvajati v namembnih državah članicah v zvezi z uradnim obveščanjem pristojnih organov v državah članicah izvoznicah;

ker je treba določiti pravila, ki jih morajo upoštevati države članice izvoznice ob sprejemu tega obvestila;

ker so ukrepi, predvideni s to uredbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Uradno obvestilo iz prvega pododstavka člena 9(1) Direktive 90/425/EGS se mora opraviti neposredno, pisno in v najkrajšem možnem času.

2. Uradno obvestilo iz odstavka 1 vsebuje:

- kopijo zdravstvenega spričevala ter po potrebi število in opis živali v pošiljki;

- datum prihoda pošiljke na cilj;

- datum odvzema vzorcev in datum opravljenega laboratorijske preiskave, če so bili odvzeti vzorci; če niso, datum opravljenega pregleda;

- izsledke pregleda, če pa so bili odvzeti vzorci, opis testiranih živali, vrsto opravljenih preizkusov na vzorcih in izsledke tega preizkusa.

Člen 2

1. Pristojni organ v državi članici porekla lahko zahteva v najkrajšem možnem času in v vsakem primeru v roku sedmih dni po prejemu podatkov iz člena 1:

- eno ali več preiskav, po potrebi na dvojnem vzorcu ali na enem ali več enakih delov iz člena 3(3) Odločbe 94/338/ES, ki jih opravi ustrezni referenčni laboratorij Skupnosti ali odobreni laboratorij, ki ga soglasno izbereta pristojna organa države članice porekla in namembne države članice;

- klinično preiskavo pošiljke, če je bila poslana v karanteno, v navzočnosti zastopnika.

2. Stroške pregledov iz člena 1, nosi pristojni organ države članice pošiljateljice, ta pa lahko v skladu z nacionalnimi pravili stroške prenese na zadevne stranke.

Člen 3

Ta odločba je naslovljena na države članice.

V Bruslju, 25. maja 1994

Za Komisijo

René Steichen

Član Komisije

[1] UL L 224, 18.8.1990, str. 29.

[2] UL L 62, 15.3.1993, str. 49.

[3] UL L 151, 17.6.1994, str. 36.

--------------------------------------------------
Sklep Sveta

z dne 24. oktobra 1994

o skupnem stališču Sveta na podlagi člena J.2 Pogodbe o Evropski uniji o ciljih in prednostnih nalogah Evropske unije v zvezi z Ruando

(94/697/SZVP)

SVET EVROPSKE UNIJE JE

ob upoštevanju Pogodbe o Evropski uniji in zlasti člena J.2 Pogodbe,

ob upoštevanju ukrepov in programov, ki jih Skupnost že uresničuje kot prispevek k ciljem in prednostnim nalogam Unije glede Ruande, v okviru konvencij med državami AKP/EGS in namere Komisije, da nadaljuje s takim delovanjem in sprejemanjem ustreznih ukrepov v smislu četrte Konvencije med državami AKP/EGS,

SKLENIL:

Člen 1

Izjava, navedena v Prilogi, se sprejme kot sestavni del tega skupnega stališča.

Člen 2

Ta sklep se objavi v Uradnem listu.

V Bruslju, 24. oktobra 1994

Za Svet

Predsednik

Th. Waigel

--------------------------------------------------

PRILOGA

CILJI IN PREDNOSTNE NALOGE EVROPSKE UNIJE V ZVEZI Z RUANDO

Prednostna naloga je povratek beguncev. Sprava, razširitev temeljev za delovanje nove vlade in ustvarjanje ključnih pogojev za vrnitev na domove so življenjskega pomena. Svet zastopa mnenje, da bi morala biti vsakršna pomoč izplačana postopoma, glede na ugotovljen napredek na teh področjih. V tem procesu bo mednarodno sodelovanje imelo pomembno vlogo.

Cilji in prednostne naloge Evropske unije so:

- nadaljevanje človekoljubne pomoči beguncem,

- sprejetje kratkoročnih ukrepov obnove za Ruando na usklajeni podlagi, zlasti na najbolj nujnih področjih oskrbe z vodo in elektriko, pa tudi na področjih izobraževanja, zdravja in stanovanjske politike, da bi se tako ustvarili pogoji za povratek beguncev in njihovo uspešno reintegracijo,

- začetek ponovnega postopnega razvojnega sodelovanja z Ruando pod določenimi pogoji,

- uvedba skladnih ukrepov za popravo gospodarske, ekološke in družbene škode v državah, ki mejijo na Ruando in so bile zaradi begunske krize posebej prizadete.

Za izvajanje vseh ukrepov in programov je potrebna tesna usklajenost med Komisijo in državami članicami.

Evropska unija ocenjuje za pomembno čim hitrejše povečanje števila opazovalcev za človekove pravice v Ruandiin poudarja pomembnost hitre in popolne razporeditve sil UNAMIR, da bi zagotovila zaščito pred dejanji maščevanja in preganjanja.

Evropska unija poudarja pomen privedbe oseb, ki so odgovorne za hude kršitve humanitarnega prava, vključno z genocidom, pred sodišče. V tem pogledu Evropska unija ocenjuje, da je ustanovitev mednarodnega sodišča bistveni element za zaustavitev tradicije nekaznovanja odgovornih in za preprečevanje prihodnjih kršitev človekovih pravic.

Evropska unija poudarja, da bi v dolgoročni perspektivi takšne konflikte Afrika morala reševati sama in priporoča okrepitev zmogljivosti OAE za preprečevanje in reševanje regionalnih konfliktov.

Evropska unija izraža tudi zaskrbljenost zaradi nestabilnega političnega položaja v Burundiju, kjer narašča število nasilnih dejanj.

--------------------------------------------------
Uradni list L 165 , 01/07/1994 str. 0001 - 0001

finska posebna izdaja: poglavje 11 zvezek 32 str. 0068

švedska posebna izdaja: poglavje 11 zvezek 32 str. 0068



Sklep Sveta z dne 13. junija 1994 o skupnem stališču Sveta na podlagi člena J.2 Pogodbe o Evropski uniji o prepovedi izpolnjevanja zahtev iz odstavka 9 Resolucije 757 (1992) Varnostnega Sveta Združenih narodov (94/366/SZVP) SVET EVROPSKE UNIJE JE ob upoštevanju Pogodbe o Evropski uniji in zlasti člena J.2 Pogodbe, ob upoštevanju Resolucije 757 (1992) Varnostnega sveta Združenih narodov z dne 30. maja 1992, ker Evropska skupnost in njene države članice, med drugim, izvajajo Resolucijo 757 (1992) in pripadajoče resolucije z Uredbo Sveta (EGS) 990/93 z dne 26. aprila 1993, SKLENIL: 1. Evropska skupnost prepoveduje izpolnjevanje zahtev iz odstavka 9 Resolucije Varnostnega sveta Združenih narodov št. 757 (1992). 2. Ta sklep začne veljati z današnjim dnem. 3. Ta sklep se objavi v Uradnem listu. V Luxembourgu, 13. junija 1994 Za Svet Predsednik Th. Pangalos --------------------------------------------------
Sklep Sveta

z dne 24. januarja 1994

o sklenitvi Sporazuma med Evropsko skupnostjo in Avstralijo o trgovini z vinom

(94/184/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker bo sklenitev Sporazuma o trgovini z vinom, glede katerega sta se sporazumeli Evropska skupnost in Avstralija, olajšala in pospešila trgovino z vinom med pogodbenicama; ker je zato zaželeno, da se navedeni sporazum odobri;

ker je treba Komisijo zaradi lažjega izvajanja nekaterih določb Sporazuma pooblastiti za izvajanje potrebnih tehničnih prilagoditev v skladu s postopkom, predpisanim v členu 83 Uredbe Sveta (EGS) št. 822/87 z dne 16. marca 1987 o skupni ureditvi trga za vino [1];

ker so določbe tega sporazuma neposredno vezane na ukrepe, zajete v skupni kmetijski politiki, ter še posebej v predpisih Skupnosti o vinu in vinogradništvu, je ta sporazum treba oblikovati na ravni Skupnosti,

SKLENIL:

Člen 1

Sporazum med Evropsko skupnostjo in Avstralijo o trgovini z vinom ter protokol in izmenjava pisem, ki so priloga k Sporazumu, se odobrijo v imenu Skupnosti.

Besedilo aktov, navedenih v prvem odstavku, je priloženo temu sklepu.

Člen 2

Predsednik Sveta se pooblasti za imenovanje osebe, pooblaščene za podpis Sporazuma, ki zavezuje Skupnost, in za deponiranje listine o odobritvi s strani Skupnosti.

Predsednik Sveta da uradno obvestilo, predvideno v členu 28(1) Sporazuma.

Člen 3

Za namene člena 17(2) Sporazuma je Komisija pooblaščena za sklepanje potrebnih aktov o spremembi Sporazuma, v skladu s postopkom, določenim v členu 83 Uredbe (EGS) št. 822/87.

Člen 4

Komisija ob pomoči predstavnikov držav članic zastopa Skupnost v Skupnem odboru, ustanovljenim s členom 18 Sporazuma.

Člen 5

Ta sklep se objavi v Uradnem listu Evropskih skupnosti.

V Bruslju, 24. januarja 1994

Za Svet

Predsednik

G. Moraitis

[1] UL L 84, 27.3.1987, str. 1. Uredba, kakor je bila nazadnje spremenjena z Uredbo (EGS) št. 1566/93 (UL L 154, 25.6.1993, str. 39).

--------------------------------------------------
Sklep Sveta in Komisije

z dne 19. decembra 1994

o sklenitvi Evropskega sporazuma med Evropskimi skupnostmi in njihovimi državami članicami na eni strani in Romunijo na drugi strani

(94/907/ESPJ, ES, Euratom)

SVET EVROPSKE UNIJE,

KOMISIJA EVROPSKIH SKUPNOSTI STA

ob upoštevanju Pogodbe o ustanovitvi Evropske skupnosti in zlasti člena 238 v povezavi s členom 228(2) drugi stavek in (3) drugi pododstavek,

ob upoštevanju Pogodbe o ustanovitvi Evropske skupnosti za premog in jeklo,

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101,

ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,

ob upoštevanju soglasja Evropskega parlamenta [1],

ker je treba sprejeti Evropski sporazum med Evropskimi skupnostmi in njihovimi državami članicami na eni strani in Romunijo na drugi strani, podpisan v Bruslju 1. februarja 1993,

SKLENILA:

Člen 1

Evropski sporazum med Evropskimi skupnostmi in njihovimi državami članicami na eni strani in Romunijo na drugi strani skupaj s Protokoli, izmenjavo pisem in izjavami se sprejme v imenu Evropske skupnosti, Evropske skupnosti za premog in jeklo in Evropske skupnosti za atomsko energijo.

Besedila iz prvega odstavka so priloga temu sklepu.

Člen 2

1. Stališče Skupnosti v Pridružitvenem svetu v skladu z ustreznimi določbami pogodb o ustanovitvi Evropskih skupnosti določi Svet na predlog Komisije ali, kjer je to primerno, Komisija.

2. V skladu s členom 107 sporazuma iz člena 1 Pridružitvenemu svetu predseduje predsednik Sveta, ki predstavi stališče Skupnosti. V skladu s svojim poslovnikom Pridružitvenemu odboru predseduje predstavnik Komisije, ki predstavi stališče Skupnosti.

Člen 3

Predsednik Sveta v imenu Evropske skupnosti izda uradno obvestilo, predvideno v členu 125 sporazuma iz člena 1. V imenu Evropske skupnosti za premog in jeklo in Evropske skupnosti za atomsko energijo izda tako uradno obvestilo predsednik Komisije.

V Bruslju, 19. decembra 1994

Za Svet

Predsednik

K. Kinkel

Za Komisijo

J. Delors

Predsednik

[1] UL C 315, 23.11.1993, str. 103.

--------------------------------------------------
Odločba Komisije

z dne 18. marca 1994

o zahtevah zdravstvenega varstva živali in veterinarskih spričevalih za uvoz živalskih črev iz tretjih držav

(Besedilo velja za EGP)

(94/187/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva za trgovino znotraj Skupnosti ter uvoz v Skupnost proizvodov, za katere ne veljajo omenjene zahteve, predpisane v posebnih pravilih Skupnosti iz Priloge A (I) k Direktivi 89/662/EGS in, glede patogenov, k Direktivi 90/425/EGS [1], ter zlasti člena 10(2)(a) in (c) Direktive,

ker poglavje 2 Priloge I k zgoraj navedeni direktivi dopušča uvoz živalskih črev, ki so bila obdelana po predpisanem postopku, iz katere koli tretje države;

ker se morajo določiti pogoji v zvezi z zdravstvenim varstvom živali in izdajanje veterinarskih spričeval, da se zagotovi izvajanje predpisanega postopka obdelave črev;

ker je treba glede na vzpostavitev novega režima izdajanja spričeval predpisati časovno obdobje za njegovo izvajanje;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Države članice odobrijo uvoz živalskih črev iz katere koli tretje države, ki jih spremlja zdravstveno spričevalo, kakor je določeno v Prilogi, ki obsega en list in se izpolni v najmanj enem uradnem jeziku države članice, ki izvaja nadzor nad uvozom.

Člen 2

Ta odločba se začne uporabljati od 1. julija 1994

Člen 3

Ta odločba je naslovljena na države članice.

V Bruslju, 18. marca 1994

Za Komisijo

René Steichen

Član Komisije

[1] UL L 62, 15.3.1993, str. 49.

--------------------------------------------------

PRILOGA

ZDRAVSTVENO SPRIČEVALO

za živalska čreva, namenjena pošiljanju v Evropsko skupnost

+++++ TIFF +++++

+++++ TIFF +++++

--------------------------------------------------
Odločba Komisije

z dne 8. februarja 1993

o merilih za cepiva, ki se uporabljajo proti atipični kokošji kugi v okviru programov rednega cepljenja

(93/152/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega varstva živali, ki urejajo trgovino med državami članicami Evropske skupnosti in uvoz perutnine in valilnih jajc iz tretjih držav [1], kakor je bila nazadnje spremenjena z Direktivo Sveta 92/65/EGS [2], in zlasti Priloge III Direktive,

ker Priloga III k Direktivi 90/539/EGS določa, da lahko Komisija določi merila za uporabo cepiv proti atipični kokošji kugi v okviru programov rednega cepljenja;

ker navedena merila zagotovijo, da živa oslabljena in inaktivirana cepiva, ki se uporabljajo v programih rednega cepljenja, izpolnjujejo nekatere zahteve, ki se nanašajo na indeks intracerebralne patogenosti (ICPI) v zvezi s sevom virusa atipične kokošje kuge, ki se uporablja v navedenih cepivih;

ker se zdi zaželeno, da se jasno opredeli raven indeksa intracerebralne patogenosti sevov virusa, ki se uporabljajo pri proizvodnji cepiva;

ker je bil opravljen posvet z Znanstvenim veterinarskim odborom in Stalnim veterinarskim odborom,

SPREJELA NASLEDNJO ODLOČBO:

Člen 1

Za uporabo v programih rednega cepljenja:

(a) se živa oslabljena cepiva proti atipični kokošji kugi pripravljajo iz seva virusa atipične kokošje kuge, za katerega je bil izhodiščni sev cepnega virusa preizkušen in je pokazal, da ima indeks intracerebralne patogenosti (ICPI):

(i) manj kot 0,4, če se vsaki ptici pri preizkusu indeksa intracerebralne patogenosti (ICPI) ne aplicira manj kakor 10.7 EID50;

ali

(ii) manj kot 0,5, če se vsaki ptici pri preizkusu indeksa intracerebralne patogenosti (ICPI) ne aplicira manj kakor 108 EID50;

(b) inaktivirano cepivo proti atipični kokošji kugi se pripravi iz sevov virusa atipične kokošje kuge, za katerega je bil izhodiščni sev cepnega virusa preizkušen in je pokazal, da ima indeks intracerebralne patogenosti (ICPI) nižji od 0,7, če se vsaki ptici pri preizkusu indeksa intracerebralne patogenosti (ICPI) ne aplicira manj kakor 10.9 EID50.

Člen 2

Ta odločba se uporablja od 1. januarja 1995.

Člen 3

Ta odločba je naslovljena na države članice.

V Bruslju, 8. februarja 1993

Za Komisijo

René Steichen

Član Komisije

[1] UL L 303, 31.10.1990, str. 6.

[2] UL L 268, 14.9.1992, str. 54.

--------------------------------------------------
Odločba Komisije

z dne 21. aprila 1993

o vsebini identifikacijske številke na ušesnih znamkah za govedo

(93/317/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 92/102/EGS z dne 27. novembra 1992 o identifikaciji in registraciji živali [1], in zlasti člena 5(2)(a) Direktive,

ker mora ta identifikacijska številka za govedo zagotoviti identifikacijo vsake posamezne živali ter identifikacijo njene države članice in izvornega gospodarstva; ker je treba uporabiti dvočrkovno oznako za identifikacijo vsake države članice;

ker se izvornega gospodarstva lahko določijo s številko ali nizom številk, neponovljivo za vsako gospodarstvo; ker mora vsak pristojni organ izbrati sistem identifikacije gospodarstev pod njegovim nadzorom; ker mora biti koda zaključena s številkami ali črkami, ki identificirajo posamezno žival;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Identifikacijska številka na ušesni znamki za govedo se začne s črkami, ki določajo državo članico porekla v skladu z naslednjo tabelo:

Belgija | BE |

Danska | DK |

Francija | FR |

Nemčija | DE |

Grčija | EL |

Irska | IE |

Italija | IT |

Luksemburg | LU |

Nizozemska | NL |

Portugalska | PT |

Španija | ES |

Združeno kraljestvo | UK |

2. Identifikacijsko številko dopolnjuje niz številk in/ali črk, ki omogočajo identifikacijo vsake živali posebej, skupaj z gospodarstvom, kjer je bila rojena.

Člen 2

Ta odločba je naslovljena na države članice.

V Bruslju, 21. aprila 1993

Za Komisijo

René Steichen

Član Komisije

[1] UL L 355, 5.12.1992, str. 32.

--------------------------------------------------